



LIETUVOS RESPUBLIKOS ŽEMĖS ŪKIO
MINISTRAS

ĮSAKYMAS
DĖL ŽEMĖS ŪKIO MINISTRO 2014 M. GRUODŽIO 3 D. ĮSAKYMO NR. 3D-924 „DĖL PROJEKTO VYKDYTOJO, PRETENDUOJANČIO GAUTI PARAMĄ IŠ EUROPOS ŽEMĖS ŪKIO FONDO KAIMO PLĖTRAI PAGAL LIETUVOS KAIMO PLĖTROS 
2014–2020 METŲ PROGRAMOS PRIEMONES, PREKIŲ, PASLAUGŲ AR DARBŲ 
PIRKIMO TAISYKLIŲ PATVIRTINIMO“ PAKEITIMO

2016 m.  balandžio 27 d. Nr. 3D-253
Vilnius


P a k e i č i u Projekto vykdytojo, pretenduojančio gauti paramą iš Europos žemės ūkio fondo kaimo plėtrai pagal Lietuvos kaimo plėtros 2014–2020 metų programos priemones, prekių, paslaugų ar darbų pirkimo taisykles, patvirtintas Lietuvos Respublikos žemės ūkio ministro 2014 m. gruodžio 3 d. įsakymu Nr. 3D-924 „Dėl Projekto vykdytojo, pretenduojančio gauti paramą iš Europos žemės ūkio fondo kaimo plėtrai pagal Lietuvos kaimo plėtros 2014–2020 metų programos priemones, prekių, paslaugų ar darbų pirkimo taisyklių patvirtinimo“: 
.	Pakeičiu 4 punktą ir jį išdėstau taip:
„. Perkant konkurso būdu, pirkimas pradedamas apie jį paskelbus nacionaliniame šalies dienraštyje, platinamame visoje Lietuvoje ir leidžiamame ne mažiau kaip 5 kartus per savaitę ir (arba) periodiškai leidžiamame ir platinamame žemės ūkio srities laikraštyje (toliau kartu – spauda) ir (arba) Agentūros interneto svetainėje www.nma.lt (toliau – Agentūros interneto svetainė); perkant apklausos būdu – kai pirkimo komisija, pirkimo vykdytojas ar pirkimo organizatorius kreipiasi į tiekėją (-us) tiesiogiai arba Agentūros interneto svetainėje prašydamas pateikti perkamų prekių, paslaugų ar darbų kainas ir sąlygas.“
.	Pakeičiu 33 punktą ir jį išdėstau taip:
„. Pasiūlymas, pasirašytas tiekėjo ar jo įgalioto asmens, pateikiamas užklijuotame ir užantspauduotame, jei tiekėjas turi antspaudą, voke. Ant voko turi būti užrašytas pirkimo pavadinimas, tiekėjo pavadinimas ir buveinė (vardas, pavardė arba juridinio asmens pavadinimas ir adresas). Vykdant pirkimą elektroninėmis priemonėmis, pasiūlymas pateikiamas Agentūros interneto svetainėje www.nma.lt skiltyje „Projektų vykdytojų pirkimai“ (toliau – Pirkimų sistema). Jeigu pirkimo organizatorius ar pirkimo komisija numato pasiūlymus vertinti pagal ekonomiškai naudingiausio pasiūlymo vertinimo kriterijų, pirkimo dokumentuose privalo nurodyti, kad tiekėjai pasiūlymo kainą pateiktų viename užklijuotame voke arba viename el. voke, jei pasiūlymas pateikiamas Pirkimų sistemoje, o likusias pasiūlymo dalis (techninius pasiūlymo duomenis, kitą informaciją ir dokumentus) – kitame užklijuotame voke arba kitame el. voke, jei pasiūlymas pateikiamas Pirkimų sistemoje. Vokai, teikiami ne per Pirkimų sistemą, turi būti įdėti į bendrą voką, jis taip pat užklijuojamas. Pasiūlymo (su priedais), teikiamo ne per Pirkimų sistemą, lapai turi būti sunumeruoti, susiūti ir paskutinio lapo antrojoje pusėje patvirtinti tiekėjo ar jo įgalioto asmens parašu, nurodytas tiekėjo ar jo įgalioto asmens vardas, pavardė, pareigos (jei yra) ir pasiūlymą sudarančių lapų skaičius.“
.	Pakeičiu 49 punktą ir jį išdėstau taip:
„. Pirkimo organizatorius, pirkimų vykdytojas ar pirkimo komisija sutartį siūlo sudaryti tam tiekėjui, kurio pasiūlymas pripažintas laimėjusiu pagal šių Taisyklių nuostatas. Kai pirkimo vertė neviršija 2 896 Eur, sutartis gali būti sudaroma žodžiu. Tais atvejais, kai pirkimas vykdomas konkurso būdu ir pasiūlymą pateikia daugiau nei vienas tiekėjas, turi būti taikomas sutarties pasirašymo 5 darbo dienų atidėjimo terminas.“
.	Pakeičiu 53 punktą ir jį išdėstau taip:
„Pirkimo organizatorius, gavęs pretenziją, nedelsdamas sustabdo sutarties pasirašymą, kol bus išnagrinėta pretenzija (-os) ir priimtas sprendimas. Pirkimo organizatorius negali sudaryti pirkimo sutarties anksčiau negu po 15 kalendorinių dienų nuo rašytinio pranešimo apie jo priimtą sprendimą išsiuntimo pretenziją (-as) pateikusiam tiekėjui dienos. Apie gautą (-as) pretenziją (-as) projekto vykdytojas privalo informuoti Agentūrą  per 3 darbo dienas nuo pretenzijos gavimo dienos, išskyrus atvejus, kai, atlikus pirkimą, pirkimo dokumentai, teikiami institucijai, kuri nurodyta priemonės įgyvendinimo taisyklėse.“.
.	Pakeičiu 55 punktą ir jį išdėstau taip:
„. Projekto vykdytojas, atlikęs pirkimą, privalo Agentūrai arba institucijai, kuri nurodyta priemonės įgyvendinimo taisyklėse, pateikti:“.
.	Pakeičiu 58 punktą ir jį išdėstau taip:
„. Įtarusi tvarkos apraše nustatytų reikalavimų pažeidimą arba įtarusi ir (ar) nustačiusi, kad sutarties su tiekėju kaina neatitinka analogiškų prekių, paslaugų ar darbų vidutinės rinkos kainos, Agentūra arba institucija, kuri nurodyta priemonės įgyvendinimo taisyklėse, turi teisę patikrinti, ar dalyvauti pirkime buvo kviesti potencialūs tiekėjai, iš projekto vykdytojo reikalauti papildomų pagrindimo dokumentų ir (ar) atlikti rinkos kainų patikrinimą. Agentūra arba institucija, kuri nurodyta priemonės įgyvendinimo taisyklėse, rinkos kainą viršijančią išlaidų dalį turi teisę pripažinti netinkamomis finansuoti išlaidomis.“
.	Pakeičiu 59 punktą ir jį išdėstau taip:
„. Pirkimo sutartis po konkurso ar apklausos gali būti keičiama tik paaiškėjus, kad jai tinkamai įvykdyti būtina daryti pirkimo sutarties pakeitimus, kurie iš esmės nekeis pirkimo objekto, jo tiesioginės paskirties, atitikties Europos Sąjungos standartams. Pirkimo sutarties pakeitimai prieš pasirašant sutarties šalims turi būti suderinti su atitinkamu Agentūros teritoriniu paramos administravimo skyriumi, o vietos projektų pirkimų atveju, pirkimo sutarties pakeitimai turi būti suderinti su atitinkama vietos plėtros strategijos vykdytoja (išskyrus atvejus, kai sutarties vertė neviršija 28 962 Eur, taip pat, kai keičiamo pirkimo objekto dalies vertė neviršija 5 proc. visos pirkimo sutarties vertės ir kai  atlikus pirkimą, pirkimo dokumentai, teikiami institucijai, nurodytai priemonės įgyvendinimo taisyklėse). Agentūra / vietos plėtros strategijos vykdytoja, vertindama pakeitimų būtinybę, atsižvelgia į tai, ar, atlikus numatomus pakeitimus, nebus pažeisti Taisyklių 3 punkte įtvirtinti pirkimų principai, ar bus pasiekti numatyti projekto tikslai bei uždaviniai, ar pakeitimai yra ekonomiškai pagrįsti bei naudingi, o aplinkybių, dėl kurių kilo pirkimo sutarties keitimo poreikis, negalima buvo numatyti vykdant konkursą ar apklausą.“ 
.	Pakeičiu 1 priedo 4 punktą ir jį išdėstau taip:
„. Esminės sutarties vykdymo sąlygos:
. prekių tiekimo, paslaugų teikimo ar darbų atlikimo terminai (privaloma numatyti terminų pratęsimo galimybę konkrečiam laikotarpiui, išskyrus išimtinius atvejus); 
. mokėjimo sąlygos (taip pat privaloma numatyti konkrečią mokėjimo tvarką (avansinius mokėjimus, dalinius mokėjimus), kuri turi būti perkeliama iš kvietimo į pirkimo sutartį jos nekeičiant).“



Žemės ūkio ministrė 								      Virginija Baltraitienė

